
DR 31.10.2012 103 

 
Dato’ Sri Ismail Sabri bin Yaakob: Saya tidak kata salah. Saya sebut sahajalah 

bukan? Oleh sebab itu saya kata saya sebut tadi. Jadi relax, cool, tidak ada masalah. Saya 
sebut sahaja, okey?  

Datuk Haji Mohamad bin Haji Aziz [Sri Gading]: Yang Berhormat Menteri, salah 
tidak salah, soal lain. 

Dato’ Sri Ismail Sabri bin Yaakob: Ya, okey. 

Datuk Haji Mohamad bin Haji Aziz [Sri Gading]: Akan tetapi orang yang cinta 
kepada negara ini tahu bahawa kedua-dua badan ini memang hendak menjatuhkan 
kerajaan, mengganggu-gugat keselamatan negara dan rakyat.  

Ir. Haji Hamim bin Samuri [Ledang]: Sedikit. Bukan menjatuhkan kerajaan, 
merosakkan, menjahanamkan demokrasi dalam negara. Itu paling penting sekali.  

Beberapa Ahli: Betul!  

Dato’ Sri Ismail Sabri bin Yaakob: Saya beralih kepada Yang Berhormat Pasir 
Mas lagi iaitu mengenai pegawai pemantau harga. Pegawai pemantau harga adalah 
lantikan secara kontrak dan memang kita pernah cadangkan supaya diserapkan. Kita akan 
usaha lagilah kalau boleh mereka ini diserapkan. 

Yang Berhormat Batang Sadong membangkitkan mengenai pembangunan 
koperasi. Kita memang sentiasa mengadakan program bagi membangunkan koperasi dan 
cadangan daripada Yang Berhormat Sibuti tadi insya-Allah kita akan pertimbangkan. 

Yang Berhormat Batang Sadong membangkitkan mengenai Transformasi Kedai 
Runcit (TUKAR). Jika dari segi jumlah pinjaman dan sebagainya, saya ingin maklumkan 
untuk Program TUKAR kita boleh beri pinjaman sebanyak RM80,000 iaitu RM50,000 untuk 
renovation dan RM30,000 kalau tidak silap saya untuk pembelian produk dan sebagainya. 
Dari segi kesan... 

Puan Hajah Nancy Shukri [Batang Sadong]: Yang Berhormat Menteri, 
sebenarnya saya hendak minta penjelasan tadi di antara TUKAR dan KR1M ini untuk 
kawasan yang kecil seperti luar bandar... 

Dato’ Sri Ismail Sabri bin Yaakob: Okey. 

Puan Hajah Nancy Shukri [Batang Sadong]: Sama ada ia sesuai atau tidak dan 
yang mana lebih sesuai untuk kawasan kecil? Terima kasih. 

Dato’ Sri Ismail Sabri bin Yaakob: Bagi kawasan KR1M di kawasan luar bandar, 
Yang Berhormat Batang Sadong minta saya nasihatkan. Bagi KR1M di kawasan luar 
bandar, mungkin agak kurang sesuai kerana dari segi volumenya. Volumenya tidak banyak 
yang mungkin menyebabkan boleh berlaku kerugian sebab margin keuntungan untuk 
KR1M ini adalah kecil. Dia mesti volume dia banyak baru boleh dapat keuntungan.  

Jadi saya nasihatkan kepada kawasan luar bandar, kedai-kedai runcit di kawasan 
luar bandar boleh membeli produk KR1M dan dijual di dalam kedai-kedai mereka. Begitu 
juga kedai-kedai TUKAR. Kedai-kedai TUKAR boleh beli produk KR1M untuk dijual di dalam 
kedai mereka. In fact, sekarang ini pun sudah banyak kedai runcit biasa yang menjual 
produk KR1M. Kalau tidak silap saya lebih daripada 500 pada hari ini kedai-kedai biasa 
menjual produk-produk KR1M dan sebagainya. Ia tidak akan menjadi saingan kepada 
kedai-kedai kecil sebab saya sebut tadi, kedai kecil boleh beli produk KR1M dan jual di 
dalam kedai mereka. Jadi, tidak timbul soal produk KR1M menjadi saingan dan 
menyebabkan kedai-kedai ini akan ditutup dan sebagainya. 

Yang Berhormat Batang Sadong juga membangkitkan mengenai isu Buy Malaysia 
Campaign, Beli Barangan Malaysia. Program Beli Barangan Malaysia ini sebenarnya ada 
dua tujuannya iaitu tujuan objektif untuk jangka panjang dan jangka pendek. Jangka 
pendeknya adalah dari segi memberikan peluang kepada produk tempatan, usahawan-
usahawan produk tempatan untuk menjalankan perniagaannya di exhibition-exhibition yang 
telah kita sediakan. Itu jangka pendek. 

Dari segi pertambahan, kita lihat dari segi perkembangannya, dari tahun ke tahun, 
sentiasa ia bertambah dari semasa ke semasa. Akan tetapi dari segi jangka panjangnya, 
tujuan jangka panjang ini ialah untuk menanamkan semangat cintakan produk negara kita 
sendiri, produk buatan Malaysia.  



Dato' Sri Ismail Sabri bin Yaakob: Saya tidak kata salah. Saya sebut sahajalah. bukan? Oleh sebab itu saya kata saya sebut tadi. Jadi relax, cool, tidak ada masalah. Saya sebut sahaja, okey?. Datuk Haji Mohamad bin Haji Aziz [Sri Gading]: Yang Berhormat Menteri, salah tidak salah, soal lain. Dato' Sri Ismail Sabri bin Yaakob: Ya, okey. Datuk Haji Mohamad bin Haji Aziz [Sri Gading]: Akan tetapi orang yang cinta kepada negara ini tahu bahawa kedua-dua badan ini memang hendak menjatuhkan kerajaan, mengganggu-gugat keselamatan negara dan rakyat. Ir. Haji Hamim bin Samuri [Ledang]: Sedikit. Bukan menjatuhkan kerajaan, merosakkan, menjahanamkan demokrasi dalam negara. Itu paling penting sekali. Beberapa Ahli: Betul!. Dato' Sri Ismail Sabri bin Yaakob: Saya beralih kepada Yang Berhormat Pasir Mas lagi iaitu mengenai pegawai pemantau harga. Pegawai pemantau harga adalah lantikan secara kontrak dan memang kita pernah cadangkan supaya diserapkan. Kita akan usaha lagilah kalau boleh mereka ini diserapkan. Yang Berhormat Batang Sadong membangkitkan mengenai pembangunan koperasi. Kita memang sentiasa mengadakan program bagi membangunkan koperasi dan cadangan daripada Yang Berhormat Sibuti tadi insya-Allah kita akan pertimbangkan. Yang Berhormat Batang Sadong membangkitkan mengenai Transformasi Kedai Runcit (TUKAR). Jika dari segi jumlah pinjaman dan sebagainya, saya ingin maklumkan untuk Program TUKAR kita boleh beri pinjaman sebanyak RM80,000 iaitu RM50,000 untuk renovation dan RM30,000 kalau tidak silap saya untuk pembelian produk dan sebagainya. Dari segi kesan... Puan Hajah Nancy Shukri [Batang Sadong]: Yang Berhormat Menteri, sebenarnya saya hendak minta penjelasan tadi di antara TUKAR dan KR1M ini untuk kawasan yang kecil seperti luar bandar... Dato' Sri Ismail Sabri bin Yaakob: Okey. Puan Hajah Nancy Shukri [Batang Sadong]: Sama ada ia sesuai atau tidak dan yang mana lebih sesuai untuk kawasan kecil? Terima kasih. Dato' Sri Ismail Sabri bin Yaakob: Bagi kawasan KR1M di kawasan luar bandar, Yang Berhormat Batang Sadong minta saya nasihatkan. Bagi KR1M di kawasan luar bandar, mungkin agak kurang sesuai kerana dari segi volumenya. Volumenya tidak banyak yang mungkin menyebabkan boleh berlaku kerugian sebab margin keuntungan untuk KR1M ini adalah kecil. Dia mesti volume dia banyak baru boleh dapat keuntungan. Jadi saya nasihatkan kepada kawasan luar bandar, kedai-kedai runcit di kawasan luar bandar boleh membeli produk KR1M dan dijual di dalam kedai-kedai mereka. Begitu juga kedai-kedai TUKAR. Kedai-kedai TUKAR boleh beli produk KR1M untuk dijual di dalam kedai mereka. In fact, sekarang ini pun sudah banyak kedai runcit biasa yang menjual produk KR1M. Kalau tidak silap saya lebih daripada 500 pada hari ini kedai-kedai biasa menjual produk-produk KR1M dan sebagainya. Ia tidak akan menjadi saingan kepada kedai-kedai kecil sebab saya sebut tadi, kedai kecil boleh beli produk KR1M dan jual di dalam kedai mereka. Jadi, tidak timbul soal produk KR1M menjadi saingan dan menyebabkan kedai-kedai ini akan ditutup dan sebagainya. Yang Berhormat Batang Sadong juga membangkitkan mengenai isu Buy Malaysia Campaign, Beli Barangan Malaysia. Program Beli Barangan Malaysia ini sebenarnya ada dua tujuannya iaitu tujuan objektif untuk jangka panjang dan jangka pendek. Jangka pendeknya adalah dari segi memberikan peluang kepada produk tempatan, usahawan- usahawan produk tempatan untuk menjalankan perniagaannya di exhibition-exhibition yang telah kita sediakan. Itu jangka pendek. Dari segi pertambahan, kita lihat dari segi perkembangannya, dari tahun ke tahun, sentiasa ia bertambah dari semasa ke semasa. Akan tetapi dari segi jangka panjangnya, tujuan jangka panjang ini ialah untuk menanamkan semangat cintakan produk negara kita sendiri, produk buatan Malaysia.